biswa921/orwiki-latest-pages-articles-raw huggingface dataset:
ନାଗୋୟା

ନାଗୋୟା (名古屋) ଜାପାନର ଚୂବୁ କ୍ଷେତ୍ରର ସବୁଠାରୁ ବଡ଼ ସହର ଅଟେ । ଏହା ଜାପାନର ତୃତୀୟ ନିଗମ ସହର ଓ ଚତୁର୍ଥ ସବୁଠାରୁ ଅଧିକ ଜନସଂଖ୍ୟା ଯୁକ୍ତ କ୍ଷେତ୍ର ଅଟେ । ଏହା ପ୍ରଶାନ୍ତ ମହାସାଗରର କେନ୍ଦ୍ରୀୟ ହୋନଂଶୁରେସ୍ଥିତ । ଏହା ଆଇଚି ପ୍ରାନ୍ତର ରାଜଧାନୀ ଏବଂ ଟୋକିଓ, ଓସାକା, କୋବୋ, ୟୋକୋହାମା, ଚୀବା ଓ କିତାକ୍ୟୁଶୁ ସହିତ ଜାପାନର ପ୍ରମୂଖ ବନ୍ଦର ମଧ୍ୟରୁ ଏକ ଅଟେ । ଏହା ଜାପାନର ତୃତୀୟ ସବୁଠାରୁ ମହାନଗରୀୟ କ୍ଷେତ୍ରର କେନ୍ଦ୍ର ମଧ୍ୟ ଅଟେ, ଯେପରି ଚୁକ୍ୟୋ ମହାନଗରୀୟ କ୍ଷେତ୍ର ରୂପେ ଜଣାଯାଇଥାଏ । ୨୦୧୫ ପର୍ଯ୍ୟନ୍ତ, ଚୁକ୍ୟୋ ମହାନଗରୀୟ କ୍ଷେତ୍ରର 9.10 ମିଲିୟନ ଲୋକମାନଙ୍କ ମଧ୍ୟରୁ 2.28 ମିଲିୟନ ଲୋକ ଏହି ସହରରେ ରହିଥାନ୍ତି ।

ଭୂଗୋଳ
thumb|ମାଉଣ୍ଟ ସମ୍ପୋ ଓ ମାଉଣ୍ଟ ୟୋରୋରୁ ନୋବୀ ମଇଦାନ, କୀସୋ ନଦୀ ଓ ନାଗୋୟାର ଦୃଶ୍ୟ
ନାଗୋୟା, ବରଫ ଯୁକ୍ତ ଖାଡୀର ଉତ୍ତରରେ ନୋବୀ ମଇଦାନରେସ୍ଥିତ । ବନ୍ୟାରୁ ବଞ୍ଚିବା ପାଇଁ ସହରକୁ ପଠାରୀ କ୍ଷେତ୍ରରେସ୍ଥିତ କରାଯାଇଥିଲା । ଏହି କ୍ଷେତ୍ରର ମଇଦାନ ଦେଶର ସବୁଠାରୁ ଉପ୍ୟୁକ୍ତ କ୍ଷେତ୍ର ମାନଙ୍କ ମଧ୍ୟରୁ ଏକ ଅଟେ । ସହର ସୀମା ସହିତ କେସୀ ନଦୀ ପଶ୍ଚୀମ ଆଡକୁ ବୋହିଥାଏ, ଏବଂ ଶୋନୀ ନଦୀ ଉତ୍ତର-ପୂର୍ବରୁ ଆସି ନିଶୀ ବାର୍ଡରୁ ଖାଡି ଆଡକୁ ଦକ୍ଷୀଣ ଆଡକୁ ବୁଲିଯାଇଥାଏ । ମାନବ ନିର୍ମିତ ହୋରୀ ନଦୀର ନିର୍ମାଣ ୧୬୧୦ ମସିହାରେ ଏକ ନହର ରୂପେ କରାଯାଇଥିଲା । ଏହା ଶୋନୀ ନଦୀ ପ୍ରଣାଳୀ ଋପେ, ଉତ୍ତରରୁ ଦକ୍ଷୀଣ ଆଡକୁ ବୋହିଥାଏ । ନଦୀଦ୍ୱାରା ଦୂର ଅଞ୍ଚଳ ପର୍ଯ୍ୟନ୍ତ ଆବାଗମନ ଏବଂ ବ୍ୟାପାର ହୋଇଥାଏ । ସହରକୁ ଜାପାନ କେନ୍ଦ୍ରରେସ୍ଥିତ ହେବାଦ୍ୱାରା ଏହାକୁ ଆର୍ଥିକ ଓ ରାଜନୈତୀକ ରୂପେ ବିକଶିତ ହେବାରେ ସହାୟତା ମିଳିଥାଏ ।    
 
ନାଗୋୟାରେ ଗରମ ଏବଂ ଥଣ୍ଡା ସହିତ ଏକ ଆନ୍ଦ୍ର (ଉପ-ଉଷ୍ମକଟୀବନ୍ଧ ଜଳବାୟୁ) ରହିଛି । ସେଠାରେ ଗରମ ଦିନରେ ଥଣ୍ଡା ଅପେକ୍ଷା ଅଧିକ ବର୍ଷା ହୋଇଥାଏ, ଯଦିଓ ବର୍ଷା ସବୁ ବର୍ଷ ଲାଗି ରହିଥାଉ ।
  
ଜନସଂଖ୍ୟା
1889 ମସିହାରେ କରାଯାଇଥିବା ପ୍ରାରମ୍ଭିକ ଜନଗଣନା ଅନୁଷାରେ ସହରର ଜନସଂଖ୍ୟା 1,57,496 ଥିଲା । 1934 ମସିହାରେ ଜନସଂଖ୍ୟା ୧୦ ଲକ୍ଷ ପର୍ଯ୍ୟନ୍ତ ପହଞ୍ଚି ଯାଇଥିଲା ଏବଂ ଡିସେମ୍ବର ୨୦୧୦ ପର୍ଯ୍ୟନ୍ତ 2,259,993 ଅନୁମାନିତ ଜନସଂଖ୍ୟା ଥିଲା, ଯେଉଁଥିରେ ଜନସଂଖ୍ୟାର ଧନତ୍ୱ 6,923 ପ୍ରତି କିମି 2 ଥିଲା । ଏହା ସହିତ ଡିସେମ୍ବର ୨୦୧୦ ପର୍ଯ୍ୟନ୍ତ ଅନୁମାନିତ 1,019,859 ଘର ଗୁଡିକର ସଂଖ୍ୟା ଥିଲା । 1945 ମସିହାରେ ଦ୍ୱିତୀୟ ବିଶ୍ୱଯୁଦ୍ଧ ଅନ୍ତଃରେ 153,370 ଘର ଗୁଡିକର ସଂଖ୍ୟାରେ ବୃଦ୍ଧି ହୋଇଥିଲା ।

ସହରର କ୍ଷେତ୍ରଫଳ 326.45 ବର୍ଗ କିଲୋମିଟର (126.04 ବର୍ଗ ମିଲି) ଅଟେ । ଏହାର ମହାଙ୍ଗରୀୟ କ୍ଷେତ୍ର "ମୀ ପ୍ରାନ୍ତ" ଏବଂ "ଜୀଫୁ ପ୍ରାନ୍ତ"ରେ ଘେରି ହୋଇଛି, ଯେଉଁଥିରେ ପାଖାପାଖି ୯୦ ଲକ୍ଷ ଲୋକ ମାନଙ୍କ କୂଳ ଜନସଂଖ୍ୟା ରହିଛି, ଯାହା ଓସାକା ଏବଂ ଟୋକିଓ ପରେ ସବୁଠାରୁ ଅଧିକ ଜନସଂଖ୍ୟା ରହିଛି ।  

ଅର୍ଥ ବ୍ୟବସ୍ଥା
ନାଗୋୟାର ମୁଖ୍ୟ ମୋଟର ବାହନ ଉଦ୍ୟୋଗ ରହିଛି । ଟୋୟଟାର ଲକ୍ଜରୀ ବ୍ରାଣ୍ଡ ଲେକ୍ସସ, ଡେନ୍ସୋ, ଏସିନ ସିକୀ କଂ, ଟୋୟଟା ଇଣ୍ଡଷ୍ଟ୍ରିଜ, ଜେଟୀକରଟୀଟୀ ଏବଂ ଟୋୟଟା ବୋଶୋକୁର ମୂଖ୍ୟାଳୟ ନାଗୋୟା କିମ୍ବା ତା'ର ପାଖରେସ୍ଥିତ । ନାଗୋୟା, ଗ୍ରେଟର ନାଗୋୟାର କେନ୍ଦ୍ର ଅଟେ ଯାହା ଜାପାନର ୨୦୦୩ ମସିହାର ବ୍ୟାପାର ଅଧିଶେଷର ପାଖାପାଖି ୭୦ ପ୍ରତିଶତ ଅର୍ଜିତ କରିଥାଏ । 

ଉଦ୍ୟୋଗୀକରଣ ପରେ ବିମାନର ଇତିହାସ ଐତିହାସୀକ ରୂପେ ମହତ୍ୱପୂର୍ଣ୍ଣ ରହିଛି । ଯୁଦ୍ଧ ଅନୁଶାରେ ମିସ୍ତୁବିଶି ଏ୬ଏମ ଜିରୋ ଲଢେଇ କରୁଥିବା ବିମାନର ନିର୍ମାଣ ନାଗୋୟାରେ ହିଁ ହୋଇଥିଲା । ଏବେ ମଧ୍ୟ ଏଠାରେ ମିସ୍ତୁବିଶିର ବହୁ ଲଢେଇ କରୁଥିବା ବିମାନର ନିର୍ମାଣ ହେଉଛି । ମିସ୍ତୁବିଶି କ୍ଷେତ୍ରୀୟ ଜେଟ (ଏମ ଆର ଜେ) ବିମାନର ନିର୍ମାଣ କାରଖାନାରେ କରାଯାଇଥାଏ । ଏମ ଆର ଜେ ମିସ୍ତୁବିଶି ହେବୀ ଇଣ୍ଡଷ୍ଟ୍ରୀଜ ଏବଂ ଟୋୟଟା ମଧ୍ୟରେ ଏକ ସଙ୍ଗତୀ ଅନୁଶାରେ ତିଆରି ହୋଇଛି ।Toyota to sink $67.2 mln in Mitsubishi passenger jet, China Economic Net, May 23, 2008  ଏହାର ପ୍ରଥମ ଉଡାଣ ୧୧ ନଭେମ୍ବର ୨୦୧୫ ମସିହାରେ ଥିଲା ।

ଗ୍ୟାଲେରି

ଆଧାର

ଶ୍ରେଣୀ:ଜାପାନର ସହର
ସୋମି କୈସର

ସୋମି କୈସର, (ଜନ୍ମ: ୧୫ ଜାନୁଆରୀ) ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ପ୍ରଯୋଜିକା । କେବେ ଅପଣା କେବେ ପର ନାଟକରୁ ସୋମି ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଢାକା ନାଟ୍ୟ ସସ୍ଥାନ ପାଇଁ ସୋମି ବାର ବର୍ଷ ଧରି କାର୍ଯ୍ୟ କରିଥିଲେ । ୧୯୯୭ ମସିହାରେ ସେ ଧନସିରି ପ୍ରଡକ୍ସନ ନାମକ ତାଙ୍କର ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ୨୦୧୭ ମଇ ମାସରେ, ସେ ସମ୍ମିଳିତ ଗଣତାନ୍ତ୍ରିକ ପରିସଦ ପକ୍ଷରୁ ପ୍ରତିନିଧିତ୍ୱ କରି ଫେଦେରେସନ୍ ଅଫ୍ ବଙ୍ଗଳାଦେଶ ଚାମ୍ବରାସ୍ ଅଫ୍ କମର୍ସ ଆଣ୍ଡ ଇଣ୍ଡଷ୍ଟ୍ରିର ଜଣେ ନିର୍ଦ୍ଦେଶିକା ଭାବରେ ନିର୍ବାଚିତ ହୋଇଥିଲେ ।

ପ୍ରାରମ୍ଭିକ ଜୀବନ ଏବଂ ପରିବାର
ସୋମି କୈସର ସାହିଦୁଲ୍ଲାଃ କୈସର ଏବଂ ପନ୍ନା କୈସରଙ୍କଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସାହିଦୁଲ୍ଲାଃ ଜଣେ ଉପନ୍ୟାସ ଲେଖକ । ତାଙ୍କ ମାଆ ପନ୍ନା ଜଣେ ଲେଖକ ଏବଂ ପୂର୍ବତନ ସଂସଦ । ସୋମିଙ୍କର ଜଣେ ସାନ ଭାଇ ଅଛନ୍ତି, ଅମିତାଭ କୈସର । ବଙ୍ଗଳାଦେଶର ପ୍ରାକ୍ତନ ରାଷ୍ଟ୍ରପତି ଏ. କ୍ୟୁ. ଏମ୍. ବଦ୍ରୁଦ୍ଦୋଜା ଚୌଧୁରୀ ହେଉଛନ୍ତି ସୋମିଙ୍କର ମଉସା । ସେଥିପାଇଁ ସୋମି ଏବଂ ମାହି ବି. ଚୌଧୁରୀ ଉଭୟ ସମ୍ପର୍କୀୟା ଭଉଣୀ ।

ଅଭିନୟ ଜୀବନ
୧୯୮୯ ମସିହାରେ ନିର୍ଦ୍ଦେଶକ ଅତିକ୍ୟୁଲ ହକୁଇ ଚୌଧୁରୀ ତାଙ୍କର ନାଟକ 'କେବେ ଅପଣା କେବେ ପର' ପାଇଁ ଜଣେ ନୂଆ ନାୟିକାଙ୍କର ଅନୁସନ୍ଧାନରେ ଥିଲେ । ସେ ଏମିତି ଜଣେ ନାୟିକାଙ୍କୁ ଖୋଜୁଥିଲେ, ଯିଏକି ସେଠାକାର ସ୍ଥାନୀୟ ଭାଷା ନବାଲି ଠିକ୍ ଭାବରେ ଜାଣିଥିବ ଏବଂ ସେହି ଭାଷାରେ ଭଲ ଭାବରେ କଥା ହୋଇପାରୁଥିବ । ଏହି ପ୍ରକ୍ରିୟାରେ ସୋମି କୈସରଙ୍କୁ ତାଙ୍କର ପ୍ରଥମ ଅଭିନୟର ସୁଯୋଗ ମିଳିଥିଲା । ଏହାପରେ ସେ ଏକ ଉପନ୍ୟାସର କାହାଣୀ ପାଇଁ କାର୍ଯ୍ୟ କରିଥିଲେ । 'ଯେତେ ଦୁରେ ଯାଇ' ନାଟକର ମାତ୍ର ତିନୋଟି ଅଧ୍ୟାୟରେ ସେ ଅଭିନୟ କରିଥିଲେ । ଏହି ଉପନ୍ୟାସଟିର ରଚନା କରିଥିଲେ ଇମ୍‌ଦାଦୁଲ୍ ହକ୍ ମିଲନ ଏବଂ ନିର୍ଦ୍ଦେଶନା ଦେଇଥିଲେ ଅବଦୁଲାଃ ଅଲ୍ ମାମୁନ୍ । ଏହି ଧାରାବାହିକଟି ତାଙ୍କୁ ଅନେକ ସଫଳତା ଦେଇଥିଲା । ଏହାପରେ ସେ ନାକ୍କୋଟ୍ରେର ରାତ୍, ଛୋଟ ଛୋଟ ଢେଉ, ସ୍ପର୍ଶ, ଏକଜଣ, ଆରୟନ୍, ଆକାଶେ ଅନେକ ରାତ୍, ମୁକ୍ତି, ଅନ୍ତରେ ନିରନ୍ତର, ସ୍ୱପ୍ନ, ଠିକଣା ଆଦି ନାଟକରେ ଅଭିନୟ କରିଥିଲେ ।

ସୋମି କୈସର ଢାକା ନାଟ୍ୟ ସସ୍ଥାନରେ ବାର ବର୍ଷ ପାଇଁ କାର୍ଯ୍ୟ କରିଥିଲେ । 'ହାଟ ହୋଡାଇ' ନାଟକରେ ସେ ସ‌ହ ଅଭିନେତ୍ରୀ ଶାହିଦୁଜ୍ଜାମାନଙ୍କ ସ‌ହ ଅଭିନୟ କରିଥିଲେ । ୨୦୦୪ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଲ‌ଲୋନ ଚଳଚ୍ଚିତ୍ରରେ ଅଭିନୟ କରିଥିଲେ । ହସନ ରାଜା ନାମକ ଅନ୍ୟ ଏକ ଚଳଚ୍ଚିତ୍ରରେ ମଧ୍ୟ ସେ ଅଭିନୟ କରିଥିଲେ । ୨୦୦୨ରେ ମୁକ୍ତିଲାଭ କରିଥିବା ଏକ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଚଳଚ୍ଚିତ୍ର ନିର୍ମାତା ରିତ୍ୱିକ ଘାତକଙ୍କ ଜିବନୀ ଉପରେ ଆଧାରିତ ଥିଲା । ଏହି ଚଳଚ୍ଚିତ୍ରଟିର ନାମ ଥିଲା 'ଦ ନେମ୍ ଅଫ୍ ଏ ରିଭର୍'।

ସୋମି କୈସର ଜଣେ ପ୍ରଯୋଜିକା ମଧ୍ୟ । ୧୯୯୭ ମସିହାରେ ସେ ତାଙ୍କର ଏକ ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ଏହି ସଂସ୍ଥାଟିର ନାମ ରଖିଥିଲେ 'ଧନସିରି ପ୍ରଡକ୍ସନ' । ତାଙ୍କର ପ୍ରଯୋଜନା ସଂସ୍ଥା ଅଧୀନରେ ମୁକ୍ତି ଏବଂ ଅନ୍ତରେ ନିରନ୍ତର ଚଳଚ୍ଚିତ୍ର ମୁକ୍ତିଲାଭ କରିଥିଲା । ୨୦୧୩ ନଭେମ୍ବର ମାସରେ ତାଙ୍କର ପ୍ରଯୋଜନା ସଂସ୍ଥାର ବେତାର ବିଭାଗ ଧାନସିରି କମୁନିକେସନ ଲିମିଟେଡ, ବଙ୍ଗଳାଦେଶର ଏକ ବେସରକାରୀ ବେତାର ସେବାର ମାନ୍ୟତା ପାଇଥିଲା । ଏହି ବେତାର ସଂସ୍ଥାର ନାମ ରଖାଯାଇଥିଲା ରେଡ଼ିଓ ଆକ୍ଟିଭ୍ ।

ମଇ ୨୦୧୭ରେ, ସୋମି କୈସର ଫେଦେରେସନ୍ ଅଫ୍ ବଙ୍ଗଳାଦେଶ ଚାମ୍ବରାସ୍ ଅଫ୍ କମର୍ସ ଆଣ୍ଡ ଇଣ୍ଡଷ୍ଟ୍ରିର ଜଣେ ନିର୍ଦ୍ଦେଶିକା ଭାବରେ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ସମ୍ମିଳିତ ଗଣତାନ୍ତ୍ରିକ ପରିସଦ ପକ୍ଷରୁ ପ୍ରତିନିଧିତ୍ୱ କରିଥିଲେ ।

ନିଜସ୍ୱ ଜୀବନ
ସୋମି କୈସର ୧୯୯୯ ମସିହାରେ ରିଙ୍ଗୋଙ୍କୁ ବିବାହ କରିଥିଲେ । ବିବାହର ଦୁଇ ବର୍ଷ ପରେ ଉଭୟଙ୍କର ବିବାହ ବିଚ୍ଛେଦ ଘଟିଥିଲା ଏବଂ ଉଭୟ ଉଭୟଙ୍କୁ ଛାଡ଼ପତ୍ର ଦେଇଥିଲେ । ଏହାପରେ ୨୪ ଜୁଲାଇ ୨୦୦୮ରେ ସେ ମହମଦ ଏ ଆରଫତ୍‌ଙ୍କୁ ବିବାହ କରିଥିଲେ ।

ଆଧାର

ବାହାର ଆଧାର
 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଓଡ଼ିଶାର ଲୋକ‌କଳାମାନଙ୍କର ତାଲିକା

ଲୋକକଳାଅଞ୍ଚଳଚିତ୍ରସୃଷ୍ଟିବର୍ଣ୍ଣନାକଳାକାରଚଢ଼େଇଆ ନାଟମୟୂରଭଞ୍ଜ, ବାଲେଶ୍ୱର, ବଙ୍ଗ ଓ ବିହାର ନିକଟବର୍ତ୍ତୀ ଓଡ଼ିଶା ଅଞ୍ଚଳସଙ୍ଗୀତନୃତ୍ୟଧର୍ମୀ ନାଟ । ଚଢ଼େଇଆ ଚଢ଼େଇଆଣୀଙ୍କ ବାର୍ତ୍ତାଳାପ ମାଧ୍ୟମରେ ପରିବେଷିତ । ସାଧାରଣତଃ ଦମ୍ପତ୍ତିଙ୍କ ପ୍ରେମ ନାଟର ଉପଜୀବ୍ୟ ବିଷୟ । ଏହାଙ୍କ ସଙ୍ଗେ ବିଦୂଷକ ସମଧର୍ମୀ ଜଣେ ଚରିତ୍ର ଥାଆନ୍ତି । ପୋଷାକ କିରାତମାନଙ୍କ । ଗିନି ଓ ମାଦଳ ବାଦ୍ୟ ବ୍ୟବହାର ହୁଏ ।  ପ୍ରହ୍ଲାଦ ନାଟକଗଞ୍ଜାମଫ୍ରେମନଥିବା|173x173_ପିକସେଲଜଳନ୍ତରର ରାଜା ରାମକୃଷ୍ଣ ଛୋଟରାୟଙ୍କଦ୍ୱାରା ଊନବିଂଶ ଶତାବ୍ଦୀରେ ଲିଖିତ ଓ ଆରବ୍ଧ । ପରେ ଆଉ ଦୁଇଜଣ ରାଜା ମଧ୍ୟ ଅନୁକରଣରେ ନିଜ ନିଜ ପ୍ରହ୍ଲାଦ ନାଟକ ରଚନା କରିଥିଲେ ।ରଜା ନାଟକ ଭାବେ ସୁପରିଚିତ । ହିରଣ୍ୟକଶିପୁ, ପ୍ରହ୍ଲାଦ ଓ ନୃସିଂହଙ୍କ ପୌରାଣିକ ଗାଥା ଅଭିନୀତ ହୁଏ । ଏହା ନୃତ୍ୟଗୀତଧର୍ମୀ ନାଟକଟିଏ । ସଙ୍ଗୀତ ଶୈଳୀରେ ବୈଶିଷ୍ଟ୍ୟ ରହିଛି । ମୁଖ୍ୟତଃ ଓଡ଼ିଶୀ ସଙ୍ଗୀତ ଆଧାରିତ । ପୋଷାକ ରଙ୍ଗୀନ ଓ ଆଡ଼ମ୍ବରପୂର୍ଣ୍ଣ । ବ୍ୟବହୃତ ଓଡ଼ିଆ ଭାଷା ରାଜଦରବାରର ଏଣୁ କ୍ଳିଷ୍ଟ କିନ୍ତୁ ରାଜକୀୟ ଠାଣିର ଶବ୍ଦରେ ପରିପୂର୍ଣ୍ଣ । ହିରଣ୍ୟକଶିପୁ ଚରିତ୍ର ପ୍ରମୁଖ ଓ ଏହି ଅଭିନେତା ବହୁ ପାଣ୍ଡିତ୍ୟ ଅର୍ଜ୍ଜନ କରିଥାଆନ୍ତି ।ଭାରତ ଲୀଳାଗଞ୍ଜାମଦୀନବନ୍ଧୁ ଦାସଙ୍କଦ୍ୱାରା ଊନବିଂଶ ଶତାବ୍ଦୀରେ ରଚିତ ଓ ଅଭିନୀତ । ସୁଭଦ୍ରା ଅର୍ଜୁନଙ୍କ ଗାଥା ଅଭିନୀତ ହୁଏ । ବିଷୟବସ୍ତୁ ମହାଭାରତରୁ ଗୃହୀତ । ଦୁଆରୀ, ସତ୍ୟଭାମା, ସୁଭଦ୍ରା ଓ ଅର୍ଜୁନ ପ୍ରମୁଖ ଚରିତ୍ର । ଲୀଳାଟି ଶୃଙ୍ଗାରଧର୍ମୀ ଓ ହାସ୍ୟରସାତ୍ମକ ଥିବା ସଙ୍ଗେ ସଙ୍ଗେ ତାତ୍ତ୍ୱିକ ହେବାରୁ ବେଶ ଲୋକପ୍ରିୟ । ଦୁଆରୀ ଚରିତ୍ର ଶାସ୍ତ୍ରପଣ୍ଡିତ ଓ ଦୁଆରୀ ଅଭିନେତା ସାଧାରଣତଃ ଦଳର ଗୁରୁ । ଏହି ଚରିତ୍ରର ମହତ୍ତ୍ୱ ଯୋଗୁଁ ଏହା ଦୁଆରୀ ଲୀଳା ଭାବେ ମଧ୍ୟ ପରିଚିତ । କବିସୂର୍ଯ୍ୟନଗରର ନବଘନ ପରିଡ଼ା ପ୍ରମୁଖ ଗୁରୁମାନଙ୍କ ମଧ୍ୟରୁ ଅନ୍ୟତମ ।ମୋଗଲ ତାମସାଭଦ୍ରକ୧୮ଶ ଶତାବ୍ଦୀରେ ବଂଶୀବଲ୍ଲଭ ଗୋସ୍ୱାମୀଙ୍କ ଲିଖିତ ସାତଗୋଟି ତାମସା ମଧ୍ୟରୁ ଗୋଟିଏ । ଲୋକପ୍ରିୟତା ଯୋଗୁଁ ଏହି ଗୋଟିଏ ହିଁ ଏବେ ଅଭିନୟ ପରମ୍ପରାରେ ବଞ୍ଚିରହିଛି । ପରେ ପ୍ରୀତିଲାଲ, ଜଗବନ୍ଧୁ ମିଶ୍ର ଓ ଲାଲା ଶ୍ରୀଧର ରାୟଙ୍କଦ୍ୱାରା ନୂତନ ଗୀତ ସଂଯୋଜିତ ହୋଇଛି ।ଗୀତ ଓ ବାର୍ତ୍ତାଳାପ ପୂର୍ଣ୍ଣ ନାଟକ । ନୃତ୍ୟ ମଧ୍ୟ ଯଥାସ୍ଥାନେ ରହିଛି । ମୋଗଲ ସାମ୍ରାଜ୍ୟର ମିର୍ଜା ଚରିତ୍ରକୁ ନେଇ ବ୍ୟଙ୍ଗାତ୍ମକ ରଚନା ।  ଭାଷା ପାରସୀ, ଉର୍ଦ୍ଦୁ, ବଙ୍ଗାଳୀ ଓ ଓଡ଼ିଆର ମିଶ୍ରଣ । ପରମ୍ପରା ଅନୁସାରେ ଚୈତ୍ରମାସରେ ଶିବ ମନ୍ଦିର ସମ୍ମୁଖରେ ଅଭିନୀତ ହୁଏ । ବାଦଶାହୀ ଓ ସୌଦାଗରୀ ଦୁଇଗୋଟି ପ୍ରକାରର ମୋଗଲ ତାମସା ଥିଲା । ଏବେ କେବଳ ବାଦଶାହୀ ମୋଗଲ ତାମସା ହିଁ ଅଭିନୀତ ହେଉଛି ।ସଙ୍ଗାତ, କୁଆଁସ, ଶାହପୁର, ଜାନୁଗଞ୍ଜ, ନୀଳକଣ୍ଠପୁର, ବେଙ୍କାର କଳାକାରମାନଙ୍କଦ୍ୱାରା ଅଭିନୀତ ।

ଶ୍ରେଣୀ:ଓଡ଼ିଶାର ଲୋକକଳା
ହାଈ ଫୋଙ୍ଗ

ହାଈ ଫୋଙ୍ଗ, କିମ୍ବା "ହୋ ଫୋଙ୍ଗ" ଭିଏତନାମାର ଉତ୍ତର ଭାଗରେ ଦ୍ୱିତୀୟ ସବୁଠାରୁ ବଡ଼ ଓ ପ୍ରମୂଖ ଉଦ୍ୟୋଗିକ ସହର ଅଟେ । ହାଈ ଫୋଙ୍ଗ, ଭିଏତନାମାର ଉତ୍ତର ତଟରେ ପ୍ରଦ୍ୟୋଗିକି, ଅର୍ଥବ୍ୟବସ୍ଥା, ସଂସ୍କୃତି, ଚିକିଶ୍ଚା, ଶିକ୍ଷା, ବିଜ୍ଞାନ ଓ ବ୍ୟାପାରର କେନ୍ଦ୍ର ଅଟେ । ଏହା ଛଡା, ଏହି ଅଞ୍ଚଳ ଜନସଂଖ୍ୟା ମମାମଲାରେ ଭିଏତନାମାର ତୃତୀୟ ସବୁଠାରୁ ବଡ଼ ସହର ଅଟେ (୨୦୧୬ ମସିହାରେ ୨,୧୯୦,୭୮୮ ଜନସଂଖ୍ୟା ସହିତ) ।

ହାଈ ଫୋଙ୍ଗ ସହର ଏକ ବନ୍ଦରଗାହ ପ୍ରାନ୍ତ ରୂପେ ଫ୍ରାନ୍ସ ଔପନାସୀକ ସାମ୍ରାଜ୍ୟ ଅନୁଶାରେ ୧୮୮୭ ମସିହାରେ, ଫ୍ରେଞ୍ଚର ତୃତୀୟ ଗଣରାଜ୍ୟର ଅଧ୍ୟକ୍ଷ "ସାଦୀ କାର୍ନେଟ" ହାଈ ଫୋଙ୍ଗ ସହରର ସ୍ଥାପନ ପାଇଁ ଘୋଷଣା କରିଥିଲେ । ୧୯୫୪ ମସିହାରୁ ୧୯୭୫ ପର୍ଯ୍ୟନ୍ତ ହାଈ ଫୋଙ୍ଗ ଉତ୍ତର ଭିଏତନାମାର ସବୁଠାରୁ ମହତ୍ୱପୂର୍ଣ୍ଣ ସମୁଦ୍ର ଯୁକ୍ତ ସହର ଅଟେ ଏବଂ ୧୯୭୬ରୁ ହନୋଇ ଓ ହୋ ଚୀ ମିହ୍ନ ସହର ପରି ପ୍ରତ୍ୟକ୍ଷ-ନିୟନ୍ତ୍ରିତ ନଗର ପାଳିକାରୁ ଗୋଟିଏ ଅଟେ ।
   

ଭୂଗୋଳ
ହାଈ ଫୋଙ୍ଗ ଏକ ତଟୀୟ ସହର ଅଟେ, ଯାହା କିମ ନଦୀ, ନିଷିଦ୍ଧ ନଦୀର ମୂହାଣରେସ୍ଥିତ ରହିଛି । ଏହା ଭିଏତନାମାର ଉତ୍ତର-ପୂର୍ବ ତଟୀୟ ଅଞ୍ଚଳରେ, ହନୋଇଠାରୁ ୧୨୦ କିମି ପୂର୍ବରେସ୍ଥିତ । କେମ ନଦୀରେ ତିଆରି ବିହ୍ନ ବ୍ରେଜ ସହରର "ଥୁ ଗୁୟେନ ଜେଲ" ସହିତ ଯୋଡିହୋଇଥାଏ ।  

ହାଇ ଫୋଙ୍ଗରେ ଏକ ଆନ୍ଧ୍ର ଉପ-ଉଷ୍ମକଟିବନ୍ଧ ଜଳବାୟୁ ରହିଛି, ଯାହାଦ୍ୱାରା ସେଠାରେ ଆନ୍ଧ୍ର ଗ୍ରିଷ୍ମକାଳ ଗରମ ଓ ଶୁଷ୍କ ଥଣ୍ଡା ହୋଇଥାଏ । ସେହି ସହରରେ ବର୍ଷା ପ୍ରାୟତଃ ଏପ୍ରିଲରୁ ଅକ୍ଟୋବର ମାସ ପର୍ଯ୍ୟନ୍ତ ହୋଇଥାଏ । ସହରର ବାର୍ଷିକ ବର୍ଷା ପାଖାପାଖି ୯୦% (ଯାହା ପାଖାପାଖି ୧୬୦୦ ମିମି ବର୍ଷା ଅଟେ) ସାଧାରଣତଃ ଏହି ମାସରେ ହିଁ ହୋଇଥାଏ । ସେହି ସହରର ଥଣ୍ଡା ଏବଂ ଗରମ ମଧ୍ୟରେ ତାପମାନ ପ୍ରାୟତଃ ବହୁ ଅନ୍ତର ରହିଥାଏ ।  

ଅର୍ଥବ୍ୟବସ୍ଥା
ହାଈ ଫୋଙ୍ଗ, ବିଶେଷ ଋପେ ଉତ୍ତର ଏବଂ ସମ୍ପୁର୍ଣ୍ଣ ଭିଏତନାମାର ଏକ ପ୍ରମୁଖ ଆର୍ଥିକ କେନ୍ଦ୍ର ଅଟେ । ଫ୍ରାନ୍ସ ଶାସନ ଅନୁଶାରେ ହାଈ ଫୋଙ୍ଗ, ସାଇଗାନ ଏବଂ ହନୋଇ ପାଖାପାଖି ପ୍ରଥମ ସ୍ତରର ସହର ଥିଲା । ଏବେ ହାଈ ଫୋଙ୍ଗ ଭିଏତନାମାର ସବୁଠାରୁ ମହତ୍ୱପୂର୍ଣ୍ଣ ଆର୍ଥିକ କେନ୍ଦ୍ରରୁ ଗୋଟିଏ ଅଟେ । ୨୦୦୯ ମସିହାରେ ହାଈ ଫୋଙ୍ଗର ରାଜ୍ୟ ବଜେଟ ରାଜସ୍ୱ ୩୪,୦୦୦ ଅରବ ରହିଥିଲା । ୨୦୧୧ ମସିହାରେ ସହରର ରାଜ୍ୟ ବଜେଟ ରାଜସ୍ୱ ୪୭,୭୨୫ ଅରବ ପର୍ଯ୍ୟନ୍ତ ପହଞ୍ଚିଗଲା, ୨୦୧୦ ମସିହା ତୁଳନାରେ ୧୯% ବୃଦ୍ଧି ହୋଇଥିଲା ।http://www.hoaphuongdo.vn/news/xa-hoi-cong-dong-gioi-tre-nhip-song/66811.html?task=view ୨୦୧୫ ମସିହାରେ, ସହରର ସମ୍ପୁର୍ଣ୍ଣ ରାଜସ୍ୱ ୫୬୮୮ ଅରବ ପର୍ଯ୍ୟନ୍ତ ପହଞ୍ଚିଗଲା । ସରକାରଙ୍କ ଯୋଜନା ଅନୁଶାରେ ୨୦୨୦ ପର୍ଯ୍ୟନ୍ତ ହାଈ ଫୋଙ୍ଗର ରାଜସ୍ୱ ୮୦,୦୦୦ ଅରବରୁ ଅଧିକ ହୋଇଯିବ ଏବଂ ଘରୋଇ ରାଜସ୍ୱ ୨୦,୦୦୦ ଅରବ ପର୍ଯ୍ୟନ୍ତ ପହଞ୍ଚି ଯିବ । ହାଈ ଫୋଙ୍ଗର ସମଗ୍ର ଦୁନିଆର ୪୦ରୁ ଅଧିକ ଦେଶ ଏବଂ କ୍ଷେତ୍ର ସହିତ ବ୍ୟାପାରିକ ସମ୍ବନ୍ଧ ରହିଛି ।   

ଜନସଂଖ୍ୟା
ହାଈ ଫୋଙ୍ଗ ଭିଏତନାମାର ତୃତୀୟ ସବୁଠାରୁ ଅଧିକ ଜନସଂଖ୍ୟା ଯୁକ୍ତ ସହର ଅଟେ, ଯେଉଁଥିରେ ନଗରପାଳିକା କ୍ଷେତ୍ରର 2.103.500 (2015) ଜନସଂଖ୍ୟା ରହିଛି।, ଏଥିରେ 1,507.57 କିମି² କ୍ଷେତ୍ରଫଳ ଯୁକ୍ତ ହୋହିଛି , ଏହାର ୪୬,୧% ଜନସଂଖ୍ୟା ସହର ଜିଲ୍ଲାରେ ରହିଛି । ସମ୍ପୁର୍ଣ୍ଣ ଜନସଂଖ୍ୟାର ଲିଙ୍ଗ ବିତରଣରେ ମହିଳା ଅଧାରୁ ଅଧିକ (50.4%) ରହିଛନ୍ତି ।The 2009 Vietnam Population and Housing census: Major findings. General Statistics Office of Vietnam.

ଚିତ୍ର

ଆଧାର
ରଙ୍ଗିଲା ଟୋକା

ରଙ୍ଗିଲା ବାବା, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାସ ଚନ୍ଦ୍ର ରାଉତ । ମୁନ୍ନା ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ଦୀପକ କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀ କ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପପୁ ପମ ପମ ଏବଂ ଦେବଯାନୀ । ସିଦ୍ଧାନ୍ତ ମହାପାତ୍ର, ନୀତୁ ସିଂହ, ମୀନକେତନ, ପ୍ରିୟଙ୍କା ମହାପାତ୍ର, ରାଜୀବ, ଜୀବନ ପଣ୍ଡା, ହାଡ଼ୁ, ଗୁଡ୍ଡୁ, ରାଜୀବ, ଅରବିନ୍ଦ ସଡ଼ଙ୍ଗୀ, ଜୟୀରାମ ସାମଲ, ଲଭ୍‌ଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ପପୁ ପମ ପମ
 ଦେବଯାନୀ
 ସିଦ୍ଧାନ୍ତ ମହାପାତ୍ର
 ନୀତୁ ସିଂହ
 ମୀନକେତନ
 ପ୍ରିୟଙ୍କା ମହାପାତ୍ର
 ରାଜୀବ
 ଗୁଡ୍ଡୁ
 ଜୀବନ ପଣ୍ଡା
 ସଲିଲ ମିତ୍ର
 ହାଡ଼ୁ
 ଅରବିନ୍ଦ ସଡ଼ଙ୍ଗୀ
 ଜୟୀରାମ ସାମଲ
 ଲଭ୍‌ଲି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିଜାମ୍ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ପାମେଲା ଜୈନ, କବିତା କ୍ରୀଷ୍ଣମୂର୍ତ୍ତୀ, ଅଭିଜିତ ମଜୁମଦାର, ଉଦିତ ନାରାୟଣ, ବିନୋଦ ରାଠୋଡ, ବାବୁଲ ସୁପ୍ରିଓ, ପପୁ ପମ ପମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଜଗୁ ଅଟୋବାଲା

ଜଗୁ ଅଟୋବାଲା, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୁପିନ୍ଦର ସିଂହ । ପ୍ରକାଶ ବରାଳ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ଜେମସ୍ ଆନ୍ଥୋନୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରଟିର ଓଡ଼ିଆ ସମେତ ବଙ୍ଗଳା ଭାଷାରେ ମଧ୍ୟ ନିର୍ମାଣ କରାଯାଇଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପୁପିନ୍ଦର ସିଂହ ଏବଂ ପାମେଲା ମଣ୍ଡଳ । ବିଜୟ ମହାନ୍ତି, ତନ୍ଦ୍ରା ରାୟ, ମନୋଜ ମିଶ୍ର, ପ୍ରିନ୍ସ, ସୁମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ପୁପିନ୍ଦର ସିଂହ
 ପାମେଲା ମଣ୍ଡଳ
 ବିଜୟ ମହାନ୍ତି
 ତନ୍ଦ୍ରା ରାୟ
 ମନୋଜ ମିଶ୍ର
 ପ୍ରିନ୍ସ
 ସୁମନ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଅନ୍ତରା ଚକ୍ରବର୍ତ୍ତୀ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
କିରଣ ବେଦୀ

କିରଣ ବେଦୀ (ଜନ୍ମ:୯ ଜୁନ୍ ୧୯୪୯) ଜଣେ ଅବସର ପ୍ରାପ୍ତ ଭାରତୀୟ ପୋଲିସ ଅଫିସର, ସମାଜସେବୀ, ପୂର୍ବବର୍ତ୍ତୀ ଟେନିସ୍ ଖେଳାଳୀ ଓ ରାଜନେତ୍ରୀ ଏବଂ ବର୍ତ୍ତମାନ ପୁଡୁଚେରୀର ଲେଫ୍ଟନାଣ୍ଟ ଗଭର୍‌ନର୍ ଅଟନ୍ତି। ସେ ହେଉଛନ୍ତି ଭାରତର ପ୍ରଥମ ଆଇ ପି ଏସ୍ ଅଫିସର। ୩୫ ବର୍ଷ ପରେ ୨୦୦୭ ମସିହାରେ ବ୍ୟୁରୋ ଅଫ୍ ପୋଲିସ୍ ରିସର୍ଚ ଆଣ୍ଡ ଡେଭଲପ୍‌ମେଣ୍ଟର ଜେନେରାଲ୍‌ ଡାଇରେକ୍ଟର ଭାବେ କିରଣ ତାଙ୍କ ପୋଲିସ୍ ଚାକିରିରୁ ଅବସର ନେଇଥିଲେ।

୧୯୬୬ ମସିହାରେ କିରଣ ତାଙ୍କ ତରୁଣ ବୟସରେ ଜାତୀୟ ଟେନିସ୍ ଖେଳରେ ବିଜୟୀ ହୋଇଥିଲେ। ୧୯୬୫ରୁ ୧୯୭୮ ମସିହା ମଧ୍ୟରେ ସେ  ଜାତୀୟ ସ୍ତରରେ ଓ ରାଜ୍ୟ ସ୍ତରରେ ଚାମ୍ପିୟାନ ହୋଇ ବହୁତ ଉପାଧି ପାଇସାରିଥିଲେ। ବେଦୀ ଆଇ ପି ଏସ୍ରେ ଯୋଗ ଦେବା ପରେ ଦିଲ୍ଲୀ, ଗୋଆ,ଚଣ୍ଡୀଗଡ଼ ଓ ମିଜୋରାମରେ ପୋଲିସ୍ ଅଫିସର୍ ଭାବେ କାର୍ଯ୍ୟ କରିଛନ୍ତି। ଦିଲ୍ଲୀର ଚାଣକ୍ୟପୁରୀ ଅଞ୍ଚଳରେ ସେ ପ୍ରଥମେ ଆସିସ୍‌ଷ୍ଟାଣ୍ଟ ସୁପରିଟେଣ୍ଟ ଅଫ୍ ପୋଲିସ୍ ହିସାବରେ ଯୋଗ ଦେଇ ତାଙ୍କ ଭବିଷ୍ୟତର ଶୁଭାରମ୍ଭ କରିଥିଲେ ଓ ୧୯୮୯ ମସିହାରେ ସେ ପ୍ରେସିଡେଣ୍ଟ୍‌ସ୍ ପୋଲିସ୍ ମେଡାଲ ପାଇଥିଲେ। ଏହାପରେ ସେ ପଶ୍ଚିମ ଦିଲ୍ଲୀ ଆଡକୁ ମୁହାଁଇ ମହିଳାମାନଙ୍କ ପ୍ରତି ହେଉଥିବା ଅପରାଧକୁ କମାଇଥିଲେ। ପରବର୍ତ୍ତୀକାଳରେ ସେ ଟ୍ରାଫିକ ପୋଲିସ ଅଫିସର୍ ହିସାବରେ ଦିଲ୍ଲୀରେ ୧୯୮୨ ଏସିଆନ୍ ଗେମ୍ ଓ ଗୋଆର ୧୯୮୩ CHOGMରେ ଟ୍ରାଫିକ ବ୍ୟବସ୍ଥାର ଆୟୋଜନ କରିଥିଲେ। ଡିସିପି ହିସାବରେ ଉତ୍ତର ଦିଲ୍ଲୀରେ ସେ ଔଷଧ ଅପବ୍ୟବାହାରକୁ ନେଇ ଏକ ପ୍ରଚାର କଲେ।

୧୯୯୩ ମସିହା ମେ' ମାସରେ ସେ ଇନ୍ସପେକ୍ଟର ଜେନେରାଲ୍ ହିସାବରେ ଯୋଗ ଦେଇଥିଲେ। ସେ ତିହାର ଜେଲ୍ରେ ବହୁ ସୁଧାର ଆଣିଥିଲେ ଯେଉଁଟାକି ତାଙ୍କୁ ବହୁତ ପ୍ରଶଂସାର ପାତ୍ର କରିଥିଲା ଓ ସେଥିପାଇଁ ସେ ରାମୋନ ମାଗସେସେ ପୁରସ୍କାର ମଧ୍ୟ ପାଇଥିଲେ। ୨୦୦୩ ମସିହାରେ ବେଦୀ ସେକ୍ରେଟାରୀ ଜେନେରାଲ ଅଫ୍ ୟୁନାଇଟେଡ ନେସନ୍‌ରେ ଭାରତର ପ୍ରଥମ ମହିଳା ପୋଲିସ ଉପଦେଶଦାତା ସାଜିଥିଲେ। ୨୦୦୭ ମସିହାରେ ସେ ସାମାଜିକ କାର୍ଯ୍ୟ ପ୍ରତି ଓ ଲେଖାଲେଖି ପ୍ରତି ମନବଳାଇ ପୋଲିସ୍ ଚାକିରିରୁ ଅବସର ନେଇଥିଲେ। ୨୦୦୮ରୁ ୨୦୧୧ ମସିହା ମଧ୍ୟରେ ସେ ଏକ କୋର୍ଟ ସୋ ଆୟୋଜନ କରିଥିଲେ ଯାହାର ନାଁ ଆପ୍‌କି କଚେରୀ। ୨୦୧୧ ମସିହାରେ ଦୁର୍ନୀତି ବୋରଧରେ ସେ ଜଣେ ଟାଣୁଆ ନେତ୍ରୀ ଥିଲେ ଓ ୨୦୧୫ ମସିହାରେ ଭାରତୀୟ ଜନତା ପାର୍ଟି ସେ ଯୋଗଦାନ ଦେଇଥିଲେ। ୨୦୧୫ ଦିଲ୍ଲୀ ବିଧାନ ସଭା ନିର୍ବାଚନରେ ସେ ଦଳର ମନ୍ତ୍ରୀପଦ ପାଇ ପ୍ରତିଯୋଗିତା ପରାଜିତ ହୋଇଥିଲେ। ଏହାପରେ ୨୦୧୬ ମସିହା ମେ' ୨୨ ତାରିଖରେ ସେ ପୁଡୁଚେରୀର ଲେଫ୍ଟନାଣ୍ଟ ଗଭର୍‌ନର୍ ହିସାବରେ ନିଯୁକ୍ତି ପାଇଥିଲେ।
ପ୍ରାଥମିକ ଜୀବନ ଓ ଶିକ୍ଷା
ବେଦୀ ୧୯୪୯ ମସିହା ଜୁନ ମାସ ୯ ତାରିଖରେ ଅମୃତସରଠାରେ ଏକ ପଞ୍ଜାବୀ ବ୍ୟବସାୟୀ ପରିବାରରେ ଜନ୍ମ ଗ୍ରହଣ କରିଥିଲେ। ପ୍ରକାଶ ଲାଲ ପେଶୱାରିଆ ଓ ପ୍ରେମ ଲତାଙ୍କ ଦ୍ୱିତୀୟ ସନ୍ତତି ଥିଲେ। ତାଙ୍କ ତିନି ଭଉଣୀ ଥିଲେ ଶଶୀ, ରିତା ଓ ଅନୁ।

ଶ୍ରେଣୀ:ଜୀବିତ ବ୍ୟକ୍ତି
ଆଫିଆ ନୁସରାତ ବର୍ଷା

ଆଫିଆ ନୁସରାତ ବର୍ଷା (ଜନ୍ମ: ୨୮ ଫେବୃଆରୀ ୧୯୯୧) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ । ସେ ଚଳଚ୍ଚିତ୍ରରେ ଅଭିନୟ ସ‌ହ ମଡେଲିଂ କରନ୍ତି ଏବଂ ଜଣେ ପ୍ରଯୋଜିକା ଭାବରେ ମଧ୍ୟ ଚଳଚ୍ଚିତ୍ର ନିର୍ମାଣ କରିଛନ୍ତି । ଜଣେ ମଡେଲ ଭାବରେ ପ୍ରଥମେ ବର୍ଷା ତାଙ୍କର ପେଷା ଆରମ୍ଭ କରିଥିଲେ ଏବଂ ପରେ ୨୦୧୦ରେ ତାଙ୍କର ପ୍ରଥମ ଅଭିନୀତ ଚଳଚ୍ଚିତ୍ର ମୁକ୍ତିଲାଭ କରିଥିଲା । ଇଫତାକର ଚୌଧୁରୀଙ୍କର ଚଳଚ୍ଚିତ୍ର ଖୋଜ୍: ଦ ସର୍ଚ୍ଚରେ ସେ ପ୍ରଥମେ ଅଭିନୟର ସୁଯୋଗ ପାଇଥିଲେ । ଏହି ଚଳଚ୍ଚିତ୍ରଟିରେ ତାଙ୍କ ସ‌ହ ନାୟକ ଭୂମିକାରେ ଜଣେ ନବାଗତ ନାୟକ ଅନନ୍ତ ଜଲିଲ୍ ଅଭିନୟ କରିଥିଲେ । ତାଙ୍କ ଅଭିନୀତ ଚଳଚ୍ଚିତ୍ର ମଧ୍ୟରେ ଖୋଜ୍, ହୃଦୟ ଭାଙ୍ଗେ ଢେଉ ଏବଂ ମୋଷ୍ଟ ୱେଲକମ୍ ଭଳି ବଡ଼ ବଡ଼ ବ୍ୟୟ ବ‌ହୁଳ ଚଳଚ୍ଚିତ୍ର ପାଇଁ ସେ ଅଧିକ ଲୋକପ୍ରିୟତା ପାଇଛନ୍ତି । ଗ୍ରାମୀଣଫୋନ୍‌ର ମୁଖ୍ୟ ବିଜ୍ଞାପନ ପ୍ରଚାରିକା ଭାବରେ ମଧ୍ୟ ବର୍ଷା କାର୍ଯ୍ୟ କରୁଛନ୍ତି । ମନସୁନ୍ ଫିଲ୍‌ସ୍ ନାମରେ ତାଙ୍କର ଏକ ପ୍ରଯୋଜନା ସଂସ୍ଥା ସେ ନିର୍ମାଣ କରିଥିଲେ । ଏହି ପ୍ରଯୋଜନା ସଂସ୍ଥାର ନିର୍ଦ୍ଦେଶକ ଭାବରେ ସେ କାର୍ଯ୍ୟ କରୁଛନ୍ତି । ତାଙ୍କର ପ୍ରଥମ ଚଳଚ୍ଚିତ୍ରର ନାୟକ ତ‌ଥା ସ‌ହ-ଅଭିନେତା ଅନନ୍ତ ଜଲିଲ୍‌ଙ୍କୁ ବର୍ଷା ୨୩ ସେପ୍ଟେମ୍ବର ୨୦୧୧ରେ ବିବାହ କରିଥିଲେ ।

ପ୍ରାରମ୍ଭିକ ଜୀବନ
ଆଫିଆ ନୁରସତ ବର୍ଷା ୨୮ ଫେବୃଆରୀ ୧୯୯୧ରେ ବଙ୍ଗଳାଦେଶର ସିରାଜଗନିଠାରେ ଜନ୍ମଗ୍ରହଣ କରିଥିଲେ । ତାଙ୍କର ଚାରିଜଣ ଭାଇଭଉଣୀ ଅଛନ୍ତି । ବର୍ଷା ତାଙ୍କର ଜନ୍ମିତ ଗାଁ ସିରାଜଗନିରେ ଥିବା ବିଦ୍ୟାଳୟରେ ପାଠପଢ଼ା ଆରମ୍ଭ କରିଥିଲେ ଏବଂ ଏହାପରେ ସେଠାରେ ଥିବା ସ୍ଥାନୀୟ ମହାବିଦ୍ୟାଳୟରେ ପଢ଼ିଥିଲେ । ସେ ତାଙ୍କର ଛୋଟବେଳୁ ହିଁ ଗଣମାଧ୍ୟମ ପ୍ରତି ଆକର୍ଷିତ ହୋଇଥିଲେ ଏବଂ ସେଥିରେ କାର୍ଯ୍ୟ କରିବାର ଇଚ୍ଛା ରଖିଥିଲେ । ପରବର୍ତ୍ତୀ ସମୟରେ ଧିରେ ଧିରେ ସେ ଅଭିନୟ ଆଡ଼କୁ ଆକର୍ଷିତ ହୋଇଥିଲେ ଏବଂ ମଡେଲିଂରେ ଯୋଗ ଦେଇଥିଲେ । ବର୍ଷା କମ୍ପ୍ୟୁଟର ବିଜ୍ଞାନ ଏବଂ ସୂଚନା ପ୍ରଯୁକ୍ତି ବିଦ୍ୟାର ଛାତ୍ରୀ ଥିଲେ ।

ଅଭିନୟ ଜୀବନ
ଆଫିଆ ନୁସରାତ ବର୍ଷା ତାଙ୍କର ପେଷା ପ୍ରଥମେ ମଡେଲିଂରୁ ଆରମ୍ଭ କରିଥିଏଲ । ଏହାପରେ ସେ ୨୦୧୦ରେ ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟର ସୁଯୋଗ ପାଇଥିଲେ । ଚଳଚ୍ଚିତ୍ର ଖୋଜ୍: ଦ ସର୍ଚ୍ଚରେ ସେ ପ୍ରଥମେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ନାୟକ ଭୂମିକାରେ ଅଭିନୟ କରିଥିଲେ ନବାଗତ ଅନନ୍ତ ଜଲିଲ୍, ଯିଏକି ପରବର୍ତ୍ତୀ ସମୟରେ ବର୍ଷାଙ୍କୁ ବିବାହ କରିଥିଲେ । ଏହାପରେ ସେ ହୃଦୟ ଭାଙ୍ଗେ ଢେଉରେ ଅଭିନୟ କରିଥିଲେ । ୨୦୧୨ରେ ବର୍ଷା ଏବଂ ଅନନ୍ତଙ୍କର ଅଭିନୀତ କଥାଚିତ୍ର ମୋଷ୍ଟ ୱେଲ୍‌କମ୍ ଏକ ବଡ଼ ସଫଳତା ପାଇଥିଲେ । ଏହାପରେ ତାଙ୍କୁ ଅନେକ ବଡ଼ ବଡ଼ ବ୍ୟବସାୟ ଏବଂ ଉଦ୍ୟୋଗର ବିଜ୍ଞାପନରେ ସୁଯୋଗ ମିଳିଥିଲା । ବଙ୍ଗଳାଦେଶର ସବୁଠାରୁ ବଡ଼ ଟେଲିକମ୍ ସେବା ଯୋଗାଉଥିବା ଗ୍ରାମୀଣ ଫୋନ୍‌ର ବିଜ୍ଞାପନରେ ବର୍ଷାଙ୍କୁ ସୁଯୋଗ ମିଳିଥିଲା । ଏଥିସ‌ହ ସେ ଅନେକ ଦୂରଦର୍ଶନ ବିଜ୍ଞାପନରେ କାର୍ଯ୍ୟ କରୁଛନ୍ତି । ନିଶ୍ୱାର୍ଥ ଭଲବାଷୋ, ମୋଷ୍ଟ ୱେଲକମ୍ ୨, ସ୍ପିଡ୍ ଭଳି ଚଳଚ୍ଚିତ୍ରରେ ସେ ଅଭିନୟ କରିଥିଲେ ।

ବ୍ୟକ୍ତିଗତ ଜୀବନ
ବର୍ଷାଙ୍କର ତାଙ୍କର ପ୍ରଥମ ଚଳଚ୍ଚିତ୍ରର ନାୟକ ତ‌ଥା ସ‌ହ ଅଭିନେତା ଅନନ୍ତ ଜଲିଲ୍‌ଙ୍କ ସ‌ହ ପ୍ରେମ ସମ୍ପର୍କ ଗଢ଼ି ଉଠିଥିଲା ଏବଂ ସେତେବେଳେ ଏହା ଅଧିକ ଚର୍ଚ୍ଚା ହୋଇଥିଲା । ପରବର୍ତ୍ତୀ ସମୟରେ ଉଭୟ ଏହାକୁ ସ୍ୱୀକାର କରିବା ସ‌ହ ୨୩ ସେପ୍ଟେମ୍ବର ୨୦୧୧ରେ ଉଭୟ ବିବାହ କରିଥିଲେ । ବର୍ତ୍ତମାନ ଉଭୟ ଉଭୟଙ୍କର ଅଭିନୟ କାର୍ଯ୍ୟରେ ବ୍ୟସ୍ତ ଅଛନ୍ତି ।

ଅଭିନୀତ କଥାଚିତ୍ର
 ଖୋଜ୍: ଦ ସର୍ଚ୍ଚ
 ହୃଦୟ ଭାଙ୍ଗେ ଢେଉ
 ମୋଷ୍ଟ ୱେଲ୍‌କମ୍
 ନିଶ୍ୱାର୍ଥ ଭଲବାଷୋ
 ମୋଷ୍ଟ ୱେଲକମ୍ ୨
 ସ୍ପିଡ୍

ଆଧାର

ବାହାର ଆଧାର
 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ମୁଁ

ମୁଁ, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନରେନ୍ଦ୍ର ସାହୁ । ପଦ୍ମୀନି ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦୀପକ ଜଣେ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିଶିକାନ୍ତ ଦଳବେହେରା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିଭୂତିଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱରା ସଂଯୋଜନା କରିଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁମନ ଏବଂ ନିକିତା । ମିହିର ଦାସ, ରୋମି, ରଫି, ପ୍ରଜ୍ଞା, ବୀଣା ମହାପାତ୍ର, ରବି ମିଶ୍ର, ଚୌଧୁରୀ ଜୟପ୍ରକାଶ ଦାସ, ବିଭୂତି ତ୍ରିପାଠୀ, ଦେବୀ ବାରିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସୁମନ
 ନିକିତା
 ମିହିର ଦାସ
 ରୋମି
 ରଫି
 ପ୍ରଜ୍ଞା
 ବୀଣା ମହାପାତ୍ର
 ରବି ମିଶ୍ର
 ଚୌଧୁରୀ ଜୟପ୍ରକାଶ ଦାସ
 ଭୂପତି ତ୍ରିପାଠୀ
 ଦେବୀ ବାରିକ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତିଭୂଷଣ ଗଡ଼ନାୟକ । ପଞ୍ଚାନନ ନାୟକ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିନୋଦ ରାଠୋଡ଼, ତପୁ ମିଶ୍ର, ମାନସ ପ୍ରୀତମ, ଅମ୍ରିତା ପଣ୍ଡା, ତରୁଣମ୍ ମଲ୍ଲିକ୍, ରାଜେଶ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଫ୍ୟାମିଲି ନମ୍ବର୍ ୱାନ୍

ଫ୍ୟାମିଲି ନମ୍ବର୍ ୱାନ୍, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ଦ୍ର ପଣ୍ଡା ଏବଂ ଅଶୋକ ସାହୁ । ବିଜୟଲକ୍ଷ୍ମୀ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିଶିକାନ୍ତ ଦଳବେହେରା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଗୁଡ୍‌ଲି ରଥ, ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଏବଂ ମଧୁସ୍ମିତା । ଚୌଧୁରୀ ଜୟପ୍ରକାଶ ଦାସ, ଚୌଧୁରୀ ବିକାଶ ଦାସ, ବିଜୁ ବଡ଼ଜେନା, ନିରଞ୍ଜନ ପତି, ବିଜୟ ପଟ୍ଟନାୟକ, ପ୍ରିୟଙ୍କା, ସୁବାଷ ଚନ୍ଦ୍ର ସାହୁ,  
ସ୍ମୃତି, ସୁଭାଙ୍ଗି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଦୀପକ ବାରିକ
 ମଧୁସ୍ମିତା
 ଚୌଧୁରୀ ଜୟପ୍ରକାଶ ଦାସ
 ଚୌଧୁରୀ ବିକାଶ ଦାସ
 ବିଜୁ ବଡ଼ଜେନା
 ନିରଞ୍ଜନ ପତି
 ବିଜୟ ପଟ୍ଟନାୟକ
 ପ୍ରିୟଙ୍କା
 ସୁବାଷ ଚନ୍ଦ୍ର ସାହୁ
 ସ୍ମୃତି
 ସୁଭାଙ୍ଗି

କାହାଣୀ
ଆକାଶ (ଦୀପକ) ଏକ ଅନାଥ ପିଲାଟିଏ, ଯାହାର କେବେଳ ତା' ମାମୁଁ (ଚୌଧୁରୀ ଜୟପ୍ରକାଶ ଦାସ) ହିଁ ସାହା ଭରଷା । ଆକାଶ ତା' ଅଫିସ୍‌ରେ ଏକ ଝିଅ ମେଘ୍ନାକୁ (ମଧୁସ୍ମିତା) ଭଲ ପାଇବସେ । କିନ୍ତୁ ସେହି ଝିଅଟି ବି ଅନାଥ ଥାଏ, ଯାହାର ଗୋଟିଏ ସମ୍ପୂର୍ଣ୍ଣ ପରିବାରରେ ବିବାହ କରିବାର ଇଚ୍ଛା ଥାଏ । ତେଣୁ ଆକାଶ ତା'ର ଏକ ଅସ୍ଥାୟୀ ପରିବାର ତିଆରି କରେ । ସେ ଗୋଟିଏ ମଦୁଆ ପ୍ରାକ୍ତନ ଯାତ୍ରା କଳାକାରକୁ ତା'ର ବାପା, ଗୋଟେ ଚୋରଣୀକୁ ତା'ର ମାଆ ଏବଂ ଗୋଟିଏ ଝିଅକୁ ତା'ର ଭଉଣୀ କରି ଆଣି ଘରେ ରଖେ । ଏହାପରେ ଦୁହିଁଙ୍କର ବିବାହ ହୋଇଯାଏ । ମାତ୍ର ଧିରେ ଧିରେ ମେଘ୍ନା ସବୁକିଛି ଜାଣିପାରେ । ଫଳରେ ସେ ଘର ଛାଡ଼ିଯିବାକୁ ଚାହେଁ, ମାତ୍ର ସେଠାରେ ତା'ର ମିଛିମିଛିକା ଶାଶୁ, ଶଶୁର, ନଣନ୍ଦ ହୋଇଥିବା ଲୋକମାନେ ତାକୁ ସେମାନଙ୍କର ଭୁଲ ମାଗନ୍ତି ଏବଂ ସମସ୍ତ ଅନାଥମାନେ ମିଶି ଗୋଟେ ସୁନ୍ଦର ଫ୍ୟାମିଲି (ପରିବାର) ଗଢ଼ନ୍ତି ।

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ବାପୁ ଗୋସ୍ୱାମୀ ଏବଂ ଦୀପକ ଜେନା ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । 

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ମୁଁ ପ୍ରେମୀ ମୁଁ ପାଗଳ

ମୁଁ ପ୍ରେମୀ ମୁଁ ପାଗଳ, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଲୁଟୁ ମହାନ୍ତି, ପ୍ରତାପ ସାହୁ ଏବଂ ବୈଶଳୀ ପ୍ରତାପ ସାହୁ । ପ୍ରତିଭାରାଣୀ ମହାନ୍ତି ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାଂଶୁ ମୋହ‌ନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହରିହର ଦାସ ଏବଂ ଅନୁଭା ସୌର୍ଯ୍ୟା । ହରିହର ଏବଂ ଅନୁଭା ଉଭୟ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ବିଜୟ ମହାନ୍ତି, ପୁଷ୍ପା ପଣ୍ଡା, ମିହିର ଦାସ, ଉଷାସୀ ମିଶ୍ର, ମୀନକେତନ, ଲୋରେନ୍ସ ବେହେରା, ମୁନ୍ନା ଖାନ୍, ହରିହର ମହାପାତ୍ର, ସୁମନ, ଚକ୍ରଧର ଜେନା, ବିଜୁ ବଡ଼ଜେନା, ଲୋପାମୁଦ୍ରା, ନୀଳମଣି ସାହୁ, ଥିନ୍, ରଜନୀ ରଞ୍ଜନ, ପ୍ରିୟା, ପଦ୍ମିନୀ, ପ୍ରକାଶ କ୍ରିଷ୍ଣା, ଓମ୍‌ପ୍ରକାଶ, ଗଙ୍ଗା ବାବୁ, ବିନୟ ପ୍ରଧାନ, ପ୍ରଣବ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଓମ୍ ପ୍ରଭାତ, ସାଇ ସିଦ୍ଧାର୍ଥ ମହାନ୍ତି, ଚନ୍ଦନ ମହାନ୍ତି ଆଦି ଶିଶୁକଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ

 ହରିହର ଦାସ
 ଅନୁଭା ସୌର୍ଯ୍ୟା
 ବିଜୟ ମହାନ୍ତି
 ପୁଷ୍ପା ପଣ୍ଡା
 ମିହିର ଦାସ
 ଉଷସୀ ମିଶ୍ର
 ମୀନକେତନ
 ପ୍ରଜ୍ଞା ଖଟୁଆ
 ଲୋରେନ୍ସ ବେହେରା
 ମୁନ୍ନା ଖାନ୍
 ହରିହର ମହାପାତ୍ର
 ସୁମନ
 ଚକ୍ରଧର ଜେନା
 ବିଜୁ ବଡ଼ଜେନା
 ଲୋପାମୁଦ୍ରା
 ନୀଳମଣି ସାହୁ
 ଥିନ୍
 ରଜନୀ ରଞ୍ଜନ
 ପ୍ରିୟା
 ପଦ୍ମିନୀ
 ପ୍ରକାଶ କ୍ରିଷ୍ଣା
 ଓମ୍‌ପ୍ରକାଶ
 ଗଙ୍ଗା ବାବୁ
 ବିନୟ ପ୍ରଧାନ
 ପ୍ରଣବ ମହାନ୍ତି

 ଶିଶୁ କଳାକାର
 ଓମ୍ ପ୍ରଭାତ
 ସାଇ ସିଦ୍ଧାର୍ଥ ମହାନ୍ତି
 ଚନ୍ଦନ ମହାନ୍ତି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ନିମାଇଁ ମହାନ୍ତି, ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ଜିତେନ୍, ଲୁଟୁ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ତପୁ ମିଶ୍ର, କୁମାର ବାପି, କ୍ରିଷ୍ଣା, ମାନସ ପ୍ରିତମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
କେମିତି ଏ ବନ୍ଧନ

କେମିତି ଏ ବନ୍ଧନ, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦୀପ କୁମାର ସାହୁ । ପ୍ରଦୀପ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସରୋଜ ସତପଥୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ଅର୍ପିତା ମୁଖାର୍ଜୀ । ହିନ୍ଦୀ କଥାଚିତ୍ର ଅଭିନେତା ଚନ୍ଦ୍ରଚୁଡ଼ ସିଂହ ଏହି କଥାଚିତ୍ର ଜରିଆରେ ପ୍ରଥମ ଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ଅନୁ ଚୌଧୁରୀ, ବିଜୟ ମହାନ୍ତି, ମହାଶ୍ୱେତା ରାୟ, ମିହିର ଦାସ, ହରିହର ମହାପାତ୍ର, ଅଶ୍ରୁମୋଚନ ମହାନ୍ତି, ହାଡ଼ୁ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସବ୍ୟସାଚୀ ମିଶ୍ର
 ଅର୍ପିତା ମୁଖାର୍ଜୀ
 ଅନୁ ଚୌଧୁରୀ
 ଚନ୍ଦ୍ରଚୁଡ଼ ସିଂହ
 ବିଜୟ ମହାନ୍ତି
 ମହାଶ୍ୱେତା ରାୟ
 ମିହିର ଦାସ
 ହରିହର ମହାପାତ୍ର
 ଅଶ୍ରୁମୋଚନ ମହାନ୍ତି
 ହାଡ଼ୁ
 ଜର୍ଜ ତିଆଡ଼ି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଅରୁଣ ମନ୍ତ୍ରୀ, ବସନ୍ତରାଜ ସାମଲ, ନିଜାମ, ପ୍ରବୋଦ ରାଉତ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅଲ୍‌କା ୟାଗ୍‌ନି, ତପୁ ମିଶ୍ର, କୁମାର ବାପି, ମହ‌ମଦ ଅଜିଜ୍, ଶକ୍ତି ମିଶ୍ର, ପମି, ଶ୍ରୀଚରଣ ମହାନ୍ତି ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ମା' ଖୋଜେ ମମତା

ମା' ଖୋଜେ ମମତା, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବଜରଙ୍ଗ ବଂଶଲ । କ୍ଷମାନିଧି ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ ବେହେରା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲୋକେଶ ଦିୱାଙ୍ଗ୍ ଏବଂ ରାଲି ନନ୍ଦ । ବବି ମିଶ୍ର, ମିହିର ଦାସ, ଜୟୀରାମ ସାମଲ, ସୁଧାଂଶୁ ଦିବେଦୀ, ଶକ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଲୋକେଶ ଦିୱାଙ୍ଗ୍
 ରାଲି ନନ୍ଦ
 ବବି ମିଶ୍ର
 ମିହିର ଦାସ
 ଜୟୀରାମ ସାମଲ
 ସୁଧାଂଶୁ ଦିବେଦୀ
 ଶକ୍ତି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ ବେହେରା । ପଞ୍ଚାନନ ନାୟକ, ନିଜାମ୍, ଅରୁଣ ମନ୍ତ୍ରୀ, ଜତୀନ୍ଦ୍ର ପ୍ରଧାନ ଆଦି କଳାକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର